EkBass/fiwiki-20250220-pages-articles huggingface dataset:
Škoda Superb (1934)

Škoda Superb oli tšekkoslovakialaisen ASAP:n, sittemmin AZNP:n vuosina 1934–1949 valmistama henkilöauto. Vuonna 1934 esitelty Škoda 640 Superb perustui vahvasti edeltäjämalli 645:een. Keskusputkirunkorakenne ja erillisjousitus olivat sen sijaan täysin uutta.Kožíšek – Králík: A unified conception. s. 175–176 == Teknisiä tietoja == === Moottori === Moottori oli sama kuusisylinterinen sivuventtiilimoottori kuin edeltäjämallissa, mutta sen teho oli nostettu 40,5 kilowattiin. Moottorivalikoimaan tuli kaksi kuusisylinteristä sivuventtiilimoottoria lisää vuonna 1936; niiden tehot olivat 44 ja 47,8 kW. Teholtaan 62,6-kilowattinen kansiventtiilimoottori tuli markkinoille vuonna 1938 ja seuraavana vuonna malliston huipulle tuli Superb 4000 70,7-kilowattisella V8-moottorilla. Moottoreissa käytettiin Zenith- ja Solex-kaasuttimia ja sähkölaitteet olivat Scintillan ja Boschin valmistamia. === Voimansiirto ja alusta === Kytkin oli kuiva ja yksilevyinen. Vaihteistossa oli neljä vaihdetta eteen lukuun ottamatta Superb 4000 -mallia, jossa vaihteita oli kolme ja sen lisäksi erillinen ylivaihde. Voimansiirtoakseli kulki runkoputken läpi putken takapäähän kiinnitettyyn vetopyörästöön. Taka- akselilla oli heilurityyppinen erillisjousitus ja kaksi poikittaista lehtijousta. Superb 4000 -mallissa käytettiin kahta neljänneselliptistä lehtijousta. Etuakselilla oli päällekkäinen kolmiotuenta ja poikittainen lehtijousi. Käyttöjarru toimi hydraulisesti ja joka pyörällä oli rumpujarrut. Seisontajarru vaikutti takajarrurumpuihin mekaanisen välityksen kautta. Muunnelmissa 640 ja 902 käytettiin vaihtoehtoisia rengaskokoja 5,50×18", 6,00×18" ja 6,50×16". 913-mallissa kooksi oli määritetty 6,50×16". Superb OHV (tyyppi 924) oli vaihtoehdoilla 6,50×16" ja 7,00×16" ja Superb 4000:ssa (tyyppi 919) oli kokona 7,50×16". === Mallien tietoja === Mallien tietoja 640 Superb Superb Superb Superb OHV Superb 4000 Tyyppikoodi 640 902 913 924 919 Valmistusvuodet 1934–1936 1936–1937 1936–1939 1938–1949 1939–1940 Valmistumäärä 201 53 350 275 10 Moottori ja suoritusarvot Tyyppi 6-syl., rivi, sivuventtiilit 6-syl., rivi, kansiventtiilit V8, kansiventtiilit Iskutilavuus 2 492 cm³ 2 704 cm³ 2 916 cm³ 3 137 cm³ 3 991 cm³ Sylinterin halkaisija / iskun pituus 72 mm / 102 mm 75 mm / 102 mm 75 mm / 110 mm 80 mm / 104 mm 84 mm / 90 mm Suurin teho 40,5 kW 44,0 kW 47,8 kW 62,6 kW /3500 1/min 70,7 kW /3500 1/min Polttoaineenkulutus 14–17 l /100 km 15–17 l /100 km 16–18 l /100 km 18–19 l /100 km 20–24 l /100 km Huippunopeus 110 km/h 115 km/h 120 km/h 125 km/h 135 km/h Mitat Akseliväli 3 300 mm 3 300 mm, 3 315 mm, 3 400 mm tai 3 415 mm 3 400 mm Raideväli edessä 1 320 mm 1 460 mm Raideväli takana 1 360 mm 1 420 mm 1 500 mm Pituus 5 500 mm 5 200 mm 5 700 mm Leveys 1 700 mm 1 800 mm (v. 1938); 1 860 mm (v. 1948) 1 750 mm Korkeus 1 700 mm 1 720 mm 1 750 mm Massat Alustan massa 1 100 – 1 150 kg 1 250 – 1 300 kg Omamassa 1 600 – 2 200 kg 1 800 – 2 000 kg 2 180 kg == Lähteet == * === Viitteet === == Aiheesta muualla == Superb1934 Luokka:1930-luvun autot
Yhtymä

Yhtymä tarkoittaa seuraavia asioita: * kuntayhtymä * pakollinen yhtymä * seurakuntayhtymä * sotatoimiyhtymä * yhtymä (liiketalous) * yhtymä (verotus).
Emil Hagelberg (kustantaja)

Emil Eugen Hagelberg (19. huhtikuuta 1836 Virrat – 13. heinäkuuta 1885 Tampere) oli suomalainen Tampereella asunut kirjakauppias, kirjapainon omistaja ja kustantaja. Hagelbergin vanhemmat olivat lukkari Carl Herman Hagelberg (s. 1808) ja Cecilia Alexieva Forsgård (1808–1891). Hagelbergilla oli Tampereella Kauppakatu 12:ssa kirjakauppa. Hän toimi lisäksi kirjankustantajana ja Hagelbergin kustantamo julkaisi myös Tampereen Sanomat -lehteä vuosina 1867–1893. Hagelberg oli lehden perustaja ja hän toimi lehden päätoimittajana 1880-luvun alkuun saakka. Hagelberg perusti 1870 yhdessä faktori Wilhelm Edvard Laibertin (k. 1873) kanssa kirjapainon Tampereelle (Emil Hagelberg ja Kumpp. kirjapaino). Hagelberg perusti 1873 myös viinanpolttimon Tammerkosken yläosaan Mältinrantaan (Emil Hagelberg & Cos Ångbränneri Aktiebolag). Tämä yhtiö toimi aina vuoteen 1897 saakka jolloin Mältinrannassa toimineet neljä viinanpolttimoa yhdistyivät Tampereen Höyrypolttimo Oy:ksi. == Lähteet == * Geni.com : Emil Eugen Hagelberg * Emil Hagelbergin muistokirjoitus Tampereen Sanomat no 83 14.7.1885 * Typografinin Muistolehti/Typografiskt Minnesblad 1642–1892 (Projekt Runeberg) * Pörssitieto G. Kock : 1800-luvun osakeyhtiöt lisätietoja : Tammerfors Ångbränneri sekä Hagelberg Luokka:Suomalaiset lehdenkustantajat Luokka:Suomalaiset kirjankustantajat Luokka:Vuonna 1836 syntyneet Luokka:Vuonna 1885 kuolleet
Vartio Reinillä

Vartio Reinillä (Watch on the Rhine) on yhdysvaltalaisen Lillian Hellmanin kirjoittama näytelmä, joka kantaesitettiin vuonna 1941 ja voitti New York Drama Critics’ Circlen parhaan näytelmän palkinnon.Past Awards, New York Drama Critics' Circle. Viitattu 10.10.2014. Saksan vastarintaliikkeen jäsenistä Yhdysvalloissa kertovan näytelmän on suomentanut Pentti Saarikoski vuonna 1978.Vartio Reinillä, Näytelmäkulma. Viitattu 10.10.2014. Elokuvana tarina tunnetaan Suomessa nimellä Usko huomispäivään (1943). Näytelmän nimi tulee 1800-luvun saksalaisesta isänmaallisesta laulusta ”Die Wacht am Rhein”. ==Juoni== Saksalaissyntyinen insinööri Kurt Müller ja hänen amerikkalainen vaimonsa Sara ovat olleet naimisissa 20 vuotta ja viettäneet valtaosan siitä ajasta Euroopassa, jossa heidän kolme lastansa (Joshua, Babette ja Bodo) ovat kasvaneet. Mies on ollut tiiviisti mukana Espanjan ja Saksan antifasisistissa liikkeissä. Nyt perhe on Yhdysvalloissa vierailemassa Saran varakkaiden sukulaisten, Farrellyn perheen luona, jossa ovat myös Saran äiti Fanny ja veli David. Sara kertoo perheen aikovan jäädä asumaan kaikessa rauhassa Yhdysvaltoihin. Farrellyn talossa on vieraana myös Teck de Brancovis, köyhtynyt romanialainen kreivi, joka on juonitellut saksalaisten kanssa asuessaan Washingtonissa. Hän tutkii salaa Müllerin pariskunnan makuuhuoneen ja löytää lukitusta matkalaukusta aseen ja 23 000 dollaria, joilla on tarkoitus rahoittaa natsien vastaista maanalaista toimintaa Saksassa. Müllerit kuulevat että Max Freidech, vastarintaliikkeen jäsen, on pidätetty Saksassa. Koska Freidech aiemmin pelasti Kurt Müllerin Gestapon kynsistä, Kurt suunnitteleekin paluuta Saksaan tätä auttamaan. Kreivi de Brancovis uhkaa paljastaa Kurtin suunnitelman natseille, ellei tämä maksa hänelle kymmentätuhatta dollaria. Kurt tappaa kreivin. Fanny ja David suostuvat auttamaan hänet ulos maasta. Kurt on ollut poissa kuukausia mitään ilmoittamatta. Hänen poikansa Joshua ilmoittaa lähtevänsä etsimään isäänsä heti kun täyttäisi pian 18 vuotta. Sara, peläten että menettäisi sekä miehensä että poikansa, vastustelee mutta kerää rohkeutensa kun pojan on tullut aika lähteä. Dashiell Hammett sovitti näytelmän vuonna 1943 ensi-iltansa saaneeksi elokuvaksi Usko huomispäivään, jossa Sara Mülleriä näyttelee Bette Davis ja Kurt Mülleriä Paul Lukas, joka teki roolin myös näyttämöllä teoksen alkuperäistuotannossa. ==Lähteet== ==Kirjallisuutta== * * Patraka, Vivian M.: ”Realism, Gender, and Historical Crisis,” teoksessa Spectacular Suffering: Theatre, Fascism, and the Holocaust, Indiana University Press 1999. ==Aiheesta muualla== *Kuvia alkuperäistuotannosta Life-lehdessä huhtikuussa 1941 Luokka:Yhdysvaltalaiset näytelmät
Viljo Huttunen

Viljo (William) Ferdinand Huttunen (4. tammikuuta 1887 Toksova, Inkerinmaa – 6. lokakuuta 1951) oli suomalainen näyttelijä ja teatterinjohtaja. Hän oli aktiivisesti mukana suomalaisten työväennäyttämöiden toiminnassa 1910-luvulta aina 1940-luvulle. Huttusella oli lukuisia sivuosia elokuvissa 1940-luvulla, mukaan luettuina roolit Suomisen perheestä kertovissa teoksissa. ==Elämä ja ura== Viljo Huttusen vanhemmat olivat puuseppä Lauri Johan Huttunen ja Gustava Blom. Hän suoritti kansakoulun Inkerinmaalla, jatkoi opiskelujaan Viipurissa ja edelleen Suomalaisen Maaseututeatterin oppilaskoulussa 1910–1911. Huttunen työskenteli kolme vuotta harrastelijanäyttelijänä ennen ammattilaisuraansa, joka alkoi Iivari Paateron kiertueessa vuonna 1910.Kotimaisia näyttämötaiteilijoita sanoin ja kuvin, s. 91 ja 92 Hän toimi useiden työväennäyttämöiden johtajana, järjestäjänä ja näyttelijänä 1910–1940-luvuilla, mukaan luettuina näyttelijäkiinnitys Tampereen Työväen Teatteriin 1920–1922 ja Viipurin Työväen Teatteriin 1922–1923 sekä johtajuudet Kuopion Työväenteatterissa 1935–1936, Rauman Kansannäyttämöllä 1936–1938 ja Kuusankosken Kansannäyttämöllä 1938–1939. Lisäksi Huttunen oli mukana useilla kiertueilla.Teatterin maailma 1950, s. 162 Huttusen näytteli muun muassa Eskon ja Topiaan osat Aleksis Kiven näytelmässä Nummisuutarit sekä Juhanin, Simeonin ja Aapon osat Kiven Seitsemässä veljeksessä. Hänen roolejaan olivat niin ikään Tolari kansannäytelmässä Tukkijoella ja Daniel Hjortin nimiosa. Huttunen teki sivurooleja viidessä elokuvassa 1940-luvulla; lisäksi hänellä oli kreditoimaton rooli neljässä elokuvassa, kuten Valentin Vaalan draamassa Loviisa – Niskavuoren nuori emäntä.Elonet - Huttunen, Viljo Viljo Huttusen aviopuoliso oli Ester Aleksandra Hamara 1920–1943. ==Filmografia== *Suomisen taiteilijat (1943) *Ballaadi (1944) *Hiipivä vaara (1944) *Suomisen Olli rakastuu (1944) *Kolmastoista koputus (1945) ==Lähteet ja viitteet== *Kotimaisia näyttämötaiteilijoita sanoin ja kuvin, Kustannusliike Opas, Viipuri 1930 *Teatterin maailma - Maamme teatterit ja niiden taiteilijat, toim. Veistäjä, Verneri, Kustannusosakeyhtiö Tammi, Helsinki 1950 Luokka:Suomalaiset näyttelijät Luokka:Suomalaiset teatterinjohtajat Luokka:Vuonna 1887 syntyneet Luokka:Vuonna 1951 kuolleet
Werner Tukiainen

Werner (Verneri) Tukiainen (14. kesäkuuta 1878 Joensuu – 1931) oli suomalainen lehtimies, kirjakauppias ja suomentaja. Tukiaisen vanhemmat olivat suutari Johan Tukiainen ja Maria Kokko. Hän pääsi ylioppilaaksi vuonna 1895 Joensuun lyseosta. Tukiainen toimi sanomalehtimiehenä, kirjakauppiaana ja kääntäjänä. Hän oli Uusi Suometar-lehden toimittajana kunnes hän ryhtyi 1905 rautatieasemilla sanomalehtiä myyneen sanomalehtien jakeluliikkeen hoitajaksi. Liiketoimissaan velkaantunut Tukianen pidätettiin marraskuussa 1910 vekseliväärennöksestä ja hän teki konkurssin 1911. Suomen sisällissodan jälkeen 1918 Tukiainen siirtyi Venäjälle ja edelleen Kiinan puolelle Mantšurian Harbiniin, jossa hän toimi liikemiehenä aina kuolemaansa saakka. Tukiainen oli naimisissa Signe Anna Aleksandra Rantasen kanssa mutta avioliitto päättyi eroon. == Suomennoksia == * Olga von Baumgarten : Miten Port Artur kukistui! : venäläisen Punaisen Ristin laupeudensisaren Olga von Baumgartenin päiväkirjasta ; suom. Verneri Tukiainen. Yrjö Weilin, Helsinki 1905 * Harriet Elisabeth Beecher-Stowe : Tuomo-sedän tupa : nuorisolle mukaeltu ; mukaili Verneri Tukiainen. Weilin & Göös, Helsinki 1905 * Felix Dahn : Taistelu Roomasta I : historiallinen romaani. Yrjö Weilin, Helsinki 1905 (Kirja Project Gutenbergissä) * Felix Dahn : Taistelu Roomasta II : historiallinen romaani. Yrjö Weilin, Helsinki 1905 (Kirja Project Gutenbergissä) == Lähteet == * * Sanomalehtien jakeluliikkeen omistajan Werner Tukiaisen väärennykset, Keski-Suomi no 254 6.11.1910 (Historiallinen sanomalehtiarkisto) * Konkurssi- ja velkomisasioita, Suomalainen Wirallinen Lehti no 303 30.12.1910 (Historiallinen sanomalehtiarkisto) Luokka:Suomalaiset toimittajat Luokka:Suomentajat Luokka:Suomalaiset kirjakauppiaat Luokka:Suomalaiset liikemiehet Luokka:Vuonna 1878 syntyneet Luokka:Vuonna 1931 kuolleet
Pojat! Somalipoikien kiistanalainen nuoruus Suomessa

Pojat! Somalipoikien kiistanalainen nuoruus Suomessa on Petri Hautaniemen sosiaaliantropologian väitöskirja Tampereen yliopistoon. Kirja perustuu etnografiseen tutkimukseen, jossa on useiden vuosien ajan seurattu suomalaisten somalipoikien arkea. Väitöskirja ilmestyi Nuorisotutkimusseuran julkaisusarjassa vuonna 2004. == Aiheesta muualla == * Hyvönen, Jouni: Ylirajainen identiteetti – somalipoikien nuoruus Suomessa. Elore 1/2005. (PDF) * Martikainen, Tuomas: Somalipojat keskiössä. Agricolan kirja-arvostelut 10.6.2004. Luokka:Kirjat kansoista Luokka:Väitöskirjat Luokka:Suomalaiset tietokirjat Luokka:Vuoden 2004 kirjat
Koiton Näyttämö

thumb|200px|Koiton Näyttämön sisäänkäynti vuonna 2013. Koiton Näyttämö oli vuosina 1906–1933 toiminut helsinkiläinen teatteri, joka on yksi nykyisen Helsingin Kaupunginteatterin edeltäjistä. == Historia == Koiton Näyttämö syntyi lokakuussa 1906, kun Helsingin Lammassaaressa toiminut Lammassaaren Näyttelyseura otettiin Raittiusyhdistys Koiton jäseneksi. Teatteriyhdistyksen nimi muuttui muotoon Koiton Näytelmäseura, ja se aloitti esitykset seuraavana vuonna valmistuneessa Koiton talossa Helsingin Yrjönkadulla. Teatteri kiinnitti ensimmäiset ammattinäyttelijät vuonna 1921. Koiton Näyttämön johtajana toimi tuolloin Aarre Linnala. Näytelmäseuran aikana ohjelmisto oli koostunut kansannäytelmistä ja yhteiskunnallaisista näytelmistä, mutta ammattiteatteriksi ryhtymisen jälkeen se vaihtui modernimpaan draamaan sekä farsseihin ja musiikkinäytelmiin. Koiton Näyttämö ei menestynyt taloudellisesti erityisen hyvin, ja vuonna 1933 se yhdistyi Kansan Näyttämön kanssa Helsingin Kansanteatteriksi, joka puolestaan solmi vuonna 1948 yhteistyösopimuksen Helsingin Työväenteatterin kanssa. Lopulta vuonna 1965 ne yhdistyivät Helsingin Kaupunginteatteriksi. == Lähteet == *Koiton Näyttämö, Kansan Arkisto Luokka:Helsingin entiset teatterit Luokka:Suomalainen työväenkulttuuri Luokka:Kamppi
Toijalan takana

Toijalan takana on suomalaisen laulaja-lauluntekijä Aki Sirkesalon CD-single vuodelta 2002. Singlellä ei ole muita kappaleita. Kappale on Aki Sirkesalon säveltämä ja sanoittama. Kappaleen Sirkesalo teki TV1:n Hotelli Sointu- ohjelmassa. Sanoituksessa kertojana on pikkukaupungin hiljaiselossa ikävystynyt nuorimies, jolla ei ole juuri muuta tekemistä kuin seurata naispuolisten julkisuuden henkilöiden (Satu Silvo, Janina, Hannele, Kata) elämää kioskista ostamistaan aikakauslehdistä (Apu, Seura, 7 päivää) ja toivoa, että Janina ilmestyisi pelastavana enkelinä ostoskeskuksen parkkipaikalle. Sirkesalo on sovittanut kappaleen tuottajina toimineiden Kalle Torniaisen ja Jesse Vainion kanssa. Vainio on vastannut myös äänityksestä. Kustantaja on Dog Day Music. Kansikuvan on ottanut Jouko Lehtola ja layoutin on suunnitellut Knipi. Levymerkki on Sony Music Entertainmentin Epic. Suomessa yhtiön edustaja on Sony Music Entertainment (Finland) Oy. Jakelusta on huolehtinut Sony Music. CD-levyjä on valmistettu Itävallassa. == Lähteet == * Aki Sirkesalon CD-single Toijalan takana (Epic EPC 673121 1) 2002 Luokka:Suomalaiset popkappaleet Luokka:Vuoden 2002 kappaleet
Vuoden kaupunkilehti

Vuoden kaupunkilehti on Sanomalehtien Liiton vuosittainen kunniamaininta parhaasta kaupunkilehdestä. * 2010: Aamuset, Suur-Jyväskylän Lehti, Uusi Rovaniemi, Länsiväylä * 2014: Uusi LahtiSanomalehtien Liitto * 2015: Karjalan HeiliKarjalan Heili on Vuoden kaupunkilehti * 201:6 Uusi RovaniemiUusi Rovaniemi on vuoden 2016 paras kaupunkilehti * 2017: Kuopion KaupunkilehtiKuopion Kaupunkilehti valittiin vuoden parhaaksi * 2018: Kuopion KaupunkilehtiVuoden 2018 parhaat kaupunki- ja paikallislehdet palkittiin * 2019: Kuopion Kaupunkilehti * 2020: Epari * 2021: Vantaan Sanomat * 2022: Forum24 * 2023: Uusi Rovaniemi ==Lähteet== luokka:Suomalaiset sanomalehdet luokka:Kunniamaininnat
Osteri ja helmi

Osteri ja helmi on Yleisradion Televisioteatterin vuonna 1965 ensiesittämä televisionäytelmä. Se on Marja Rankkalan suomennos ja Sirppa Sivori-Aspin ohjaus yhdysvaltalaisen William Saroyanin televisionäytelmästä Oyster and the Pearl vuodelta 1953. Pääosia näyttelevät Lasse Pöysti, Harri Hyttinen, Åke Lindman ja Birgitta Ulfsson. ==Juoni== Harry Van Dusen (Pöysti) on pienen merenrantakaupungin parturikampaaja, jonka elämänohjeena on ottaa rennosti. Tätä filosofiaansa hän pyrkii levittämään asiakkailleen, jotka tuntuvat tulemaan hänen liikkeeseensä pikemminkin jutellakseen kuin leikkauttaakseen hiuksensa. Vivian McCutcheon (Ulfsson) on uusi tiukka opettajatar, joka palvoo sääntöjä ja yrittää elää sovinnaisesti. Nuori poika Clay Larrabee (Hyttinen) löytää rannalta osterin ja uskoo sen sisältä löytyvän helmen. Kaikki muut paitsi parturi Harry vähättelevät löytöä ja sanovat ettei sen sisällä ole helmeä. Harry kuitenkin näkee että poika on onnellisempi uskoessaan helmeen.William Saroyan: Oyster and the Pearl, Schoolwork Helper. Viitattu 11.10.2014. ==Muunkielisiä tv-tuotantoja== Tanskassa Saroyanin tv-näytelmästä tehtiin vuonna 1955 versio Østersen og Perlen, ohjaus Søren Melson.Østersen og Perlen, Det Danske Filminstitut. Viitattu 11.10.2014. Samalla nimellä tehtiin tv-versio Norjassa 1961, kääntäjänä ja ohjaajana Pål Løkkeberg.Liste over norskproduserte oppsetninger i Fjernsynsteatret, no.wikipedia.org. Viitattu 11.10.2014. Ranskankielinen L’huître et la perle ensiesitettiin 1964, ohjaajana Lazare Iglesis.William Saroyan, authorscalendar.info. Viitattu 11.10.2014. == Lähteet == Luokka:Suomalaiset televisioelokuvat Luokka:Vuoden 1965 suomalaiset elokuvat Luokka:Yhdysvaltalaiset näytelmät
Palau olympialaisissa

Palau on osallistunut kaikkiin kesäolympialaisiin Sydneystä 2000 lähtien. Talviolympialaisissa maa ei ole ollut mukana. Palaun olympiajoukkueeseen on kuulunut joka kerralla 4–5 urheilijaa. He ovat kilpailleet judossa, melonnassa , painissa, painonnostossa, uinnissa ja yleisurheilussa. Palaulaiset urheilijat eivät ole saavuttaneet yhtään mitalia eivätkä pistesijaa, eli sijoitusta kahdeksan parhaan joukkoon. == Lähteet == *
Savon jääkärirykmentti

Savon jääkärirykmentti voi tarkoittaa seuraavia: *Savon jääkärirykmentti, Ruotsin vallan aikana Suomessa toiminut Ruotsin armeijan rykmentti *Savon jääkärirykmentti, Suomen itsenäisyyden aikana toiminut Suomen armeijan rykmentti, joka muodostettiin Suomen sisällissodan aikaisen 3. maaliskuuta 1918 perustetun 2. jääkärirykmentin pohjalta ==Katso myös== *Savon prikaati
FS Bélier (1870)

Bélier oli Ranskan laivaston vuonna 1870 vesillelaskettu Cerbère-luokan törmäyskeulalla varustettu alus. == Valmistus == Alus tilattiin Cherbourgin laivastontelakalta ja sen köli laskettiin 1. huhtikuuta 1865. Alus laskettiin vesille 29. elokuuta 1870 ja se otettiin palvelukseen tammikuussa 1872.dossiersmarine.free.fr == Palvelus == Alus poistettiin alusluettelosta 8. heinäkuuta 1896. == Lähteet == * === Viitteet === Luokka:Cerbère-luokan ram-alukset
FS Bouledogue (1872)

Bouledogue oli Ranskan laivaston vuonna 1872 vesillelaskettu Cerbère-luokan törmäyskeulalla varustettu alus. == Valmistus == Alus tilattiin Lorientin laivastontelakalta ja sen köli laskettiin 5. joulukuuta 1865. Alus laskettiin vesille 26. maaliskuuta 1872 ja se otettiin palvelukseen lokakuussa 1873.dossiersmarine.free.fr == Palvelus == Alus poistettiin alusluettelosta 24. huhtikuuta 1897. == Lähteet == * === Viitteet === Luokka:Cerbère-luokan ram-alukset
FS Tigre (1871)

Tigre oli Ranskan laivaston vuonna 1871 vesillelaskettu Cerbère-luokan törmäyskeulalla varustettu alus. == Valmistus == Alus tilattiin Rochefortin laivastontelakalta, missä köli laskettiin 1. huhtikuuta 1867. Alus laskettiin vesille 9. maaliskuuta 1871 ja otettiin palvelukseen heinäkuussa 1874.dossiersmarine.free.fr == Palvelus == Alus oli reservissä vuosina 1876-1881. Alus poistettiin alusluettelosta 13. helmikuuta 1892 ja romutettiin seuraavana vuonna Brestissä. == Lähteet == * === Viitteet === Luokka:Cerbère- luokan ram-alukset Luokka:Arsenal de Rochefort
Yhtymä (liiketalous)

Yhtymä on useita yrityksiä käsittävä yrityskokonaisuus. Yhtymän yhtiöt ovat tulosvastuunsa puolesta itsenäisiä, mutta niiden eräät toiminnot ovat yhtymän koordinoimia ja sen päätöksenteon piirissä.Taloustiedon taloussanasto. Taloustieto r.y. 1987 Yhtymän yhteisiä toimintoja voivat olla esimerkiksi rahoitus tai tutkimus. Yhtiöiden keskinäisestä määräysvallasta riippuu, muodostuuko yhtymästä konserni. ==Suomalaisia yhtymiä== * Amer-yhtymä * Huhtamäki-yhtymä * HYY Yhtymä * Ilkka-Yhtymä * Isku-Yhtymä * Kansa-yhtymä * Polar-Yhtymä * SOK-yhtymä * TS-Yhtymä * VR-Yhtymä == Katso myös == * Yhtymä (verotus) ==Lähteet== Luokka:Liiketaloustiede
Mediakonserni

Mediakonserni muodostuu kahdesta tai useammasta media-alan yrityksestä. Maailmanlaajuisia mediakonserneja ovat esimerkiksi iHeartMedia ja Warner Bros. Discovery sekä jo lakkautettu, Rupert Murdochin aikoinaan omistama maailman suurimpiin lukeutunut mediakonserni, News Corporation. == Suomalaiset mediakonsernit == Suomessa mediakonsernien omistus on vahvasti keskittynyt muutamalle suvulle. Alma Media, Keskisuomalainen, PunaMusta Media, Sanoma ja Ilkka ovat yhtiöitä, joiden omistus on hajaantunut useampien osakesijoittajien kesken. Muiden omistajia ovat joko yksittäiset henkilöt, suvut tai sukujen liittoumat. Liikevaihdon perusteella Suomen suurimmat mediakonsernit ovat: * Alma Media * Ilkka * Keskisuomalainen * Kaleva * PunaMusta Media * Sanoma * TS-Yhtymä ==Katso myös== * Konserni Luokka:Viestintäyhtiöt
Aes Sidhe

Aes Sidhe (myös Aos Sí) ovat Irlannin kelttiläisessä mytologiassa henkiä tai haltijoita, jotka asuvat kumpujen tai mäkien alla. Nimitys tarkoittaa kirjaimellisesti “kukkuloiden kansa”. Sídh tarkoittaa “keijujen kumpua”, paikkaa, jossa henget asuvat. Sana voi myös merkitä rauhaa, jolla viitataan tuonpuoleiseen onnelaan. Lebor Gabála Érennin mukaan Milin pojat eli keltit ajoivat muinoin jumalten heimon Tuatha Dé Danannin maan alle, jonne nämä perustivat tuonpuoleisen ja yliluonnollisen valtakunnan. Tuatha Dé Danannin kuningas Dagda määräsi kullekin jumalalle oman kukkulan, sídhin, jonka alla asua. Sídhit muodostivat yhdessä tuonpuoleisen maailman, jossa ei ollut kärsimystä, nälkää, sairauksia tai vanhuutta ja ikuinen onni vallitsi. Kelttien marraskuun ensimmäisenä päivänä viettämän Samhain aikaan tämän- ja tuonpuoleisten maailmojen väliset rajat katosivat väliaikaisesti, ja henget saattoivat liikkua vapaasti oman sídhinsä ja tämän maailman välillä.Green 1997, s. 190 == Lähteet == *Miranda J. Green: Dictionary of Celtic Myth and Legend. Thames & Hudson 1997. ISBN 0-500-27975-6 === Viitteet === Luokka:Kelttiläinen mytologia Luokka:Irlantilainen mytologia
Yhteisö (verotus)

Yhteisö tarkoittaa Suomen verotuksessa oikeushenkilöä, joka on itsenäinen verovelvollinen. Yhteisöjä ovat tuloverolain mukaan:Tuloverolaki 30.12.1992/1535, 2:3 * osakeyhtiö, osuuskunta, säästöpankki, sijoitusrahasto, erikoissijoitusrahasto, yliopisto, keskinäinen vakuutusyhtiö, lainajyvästö, aatteellinen yhdistys, taloudellinen yhdistys, säätiö ja laitos; * valtio ja sen laitos, kunta, kuntayhtymä, seurakunta ja muu uskonnollinen yhdyskunta; * ulkomainen kuolinpesä sekä em. yhteisöihin verrattava muu oikeushenkilö tai erityiseen tarkoitukseen varattu varallisuuskokonaisuus. Muita yhteisöön verrattavia käsitteitä ovat verotuksessa mm. luonnollinen henkilö, yhtymä ja yhteisetuus. Huomattavaa on, että muista yhtiömuodoista poiketen kommandiittiyhtiö, avoin yhtiö ja laivanisännistöyhtiö eivät ole verotuksessa yhteisöjä vaan yhtymiä. ==Yhteisövero== Osa yhteisöistä maksaa yhteisöveroa. Se ei kuitenkaan koske kaikkia yhteisöjä. ==Lähteet== Luokka:Tuloverotus Suomessa
Rajka

Rajka on kylä Luoteis-Unkarissa Győr-Moson-Sopronin läänissä. Kylä sijaitsee Itävallan ja Slovakian rajalla. Luokka:Unkarin kylät
The Charlatans

The Charlatans on englantilainen indie rock-yhtye, joka perustettiin vuonna 1989. Kaikki yhtyeen 11 studioalbumia ovat päässeet Top 40:een Britannian albumilistalla, joista kolme on ollut listaykkösiä. Yhtye on myös ansainnut 17 singleä Top 30:een Britannian singlelistalla, joista neljä oli Top 10 hittiä. == Jäsenet == ;Nykyiset * Martin Blunt - basso (1989-) * Tim Burgess - laulu, huuliharppu (1989-) * Mark Collins - kitara, pedal steel-kitara, taustalaulu (1991-) * Tony Rogers - koskettimet, piano, urut, Hammond urut, taustalaulu (1997-) ;Entiset * Jon Brookes - rummut ja lyömäsoittimet (1989-2013; kuoli 2013) * Rob Collins - koskettimet, piano, urut, Hammond urut, taustalaulu (1989-1996; kuoli 1996) * Baz Ketley - laulu, kitara (1989) * Jon Day - kitara (1989-1991) ;Sessio- ja kietuejäsenet * Martin Duffy - koskettimet (1996-1997) * Peter Salisbury - rummut ja lyömäsoittimet (2010; 2013) == Diskografia == === Studioalbumit === * Some Friendly (1990) * Between 10th and 11th (1992) * Up to Our Hips (1994) * The Charlatans (1995) * Tellin' Stories (1997) * Us and Us Only (1999) * Wonderland (2001) * Up at the Lake (2004) * Simpatico (2006) * You Cross My Path(2008) * Who We Touch (2010) * Modern Nature (2015) * Different Days (2017) === Kokoelmat === *Melting Pot (1998) *Songs from the Other Side (2002) *Forever: The Singles (2006) *Collection (2007) *The Best of the BBC Sessions 1999–2006 (2008) ===Livealbumit=== *Live It Like You Love It (2002) *Live at Delamere Forest (2007) *Some Friendly – 20th Anniversary Concerts (2010) Luokka:Brittiläiset indie rock -yhtyeet Luokka:Brittiläiset indie pop -yhtyeet
Taylorin sääntö

Taylorin sääntö on kehittäjänsä John B. Taylorin mukaan nimetty keskuspankkien rahapolitiikkasääntö, joka ohjaa optimaalisen ohjauskoron asettamista riippuen vallitsevasta inflaatiosta ja taloudellisista aktiviteeteista Kansantaloudellinen aikakauskirja 2/2010, 106 vsk.. == Alkuperäinen malli == Taylorin sääntö määrää ohjauskoron muutoksia riippuen eroista toteutuneen ja tavoitellun inflaatio- ja tuotantotasojen eroista Taylor, John B. (1993). "Discretion versus Policy Rules in Practice". Carnegie-Rochester Conference Series on Public Policy 39: 195–214.. Sääntö voidaan esittää yhtälönä seuraavasti: :i_t = \pi_t + r_t^* + a_\pi ( \pi_t - \pi_t^* ) + a_y ( y_t - \bar y_t ). Tässä yhtälössä \,i_t\, on tavoiteltu lyhyen aikavälin ohjauskoron taso, \,\pi_t\, on inflaation taso (BKT-deflaattorilla mitattuna), \pi^*_t on tavoiteltu inflaation taso, r_t^* on oletettu reaalinen korkotaso tasapainotilassa, \,y_t\, on logaritmi reaalisesta bruttokansantuotteesta ja \bar y_t on logaritmi lineaarisen trendin avulla lasketusta potentiaalisesta tuotannon tasosta. == Taylorin periaate == Mallissa a_\pi ja a_y ovat vakioita, joiden tulisi olla arvoiltaan positiivisia. Määrittelemällä a_\pi > 0 saadaan Taylorin periaatteeksi nimetty ohjenuora, jonka mukaan inflaation noustessa yhden prosenttiyksikön ohjauskoron tulisi nousta enemmän kuin yhden prosenttiyksikön. Samoin määrittelemällä a_y > 0 Taylorin sääntö ohjeistaa ohjauskoron nostamista bruttokansantuotteen noustessa yli potentiaalisen tuotannon tason. == Lähteet == Luokka:Rahapolitiikka
Kwa-kielet

Kwa-kielet on nigeriläis-kongolaiseen kielikuntaan kuuluvien voltankongolaisten kielten alaryhmä. Siihen kuuluu noin 80 kieltä, joita puhutaan pääasiassa Länsi-Afrikassa Ghanassa, Togossa, Beninissä ja Norsunluurannikon kaakkoisosassa. Puhutuimpia kwa-kieliä ovat Ghanassa akan ja ewe, Beninissä fon ja abron, Togossa ewe ja Norsunluurannikolla baoulé. Kwa- kielten alle luokitellaan noin 20 kieltä käsittävä gbe-kielten ryhmä. == Lähteet ==
Vollsjön kirkko

thumb|300px|Vollsjön kirkko Vollsjön kirkko () on Ruotsissa Sjöbon kunnassa sijaitseva rakennus. Kirkko on keskiajalta, luultavasti 1200-luvulta. Nykyisen ulkonäkönsä se sai 1860-luvulla isomman rakennustyön jälkeen. ==Esineistö== Kullattu 1600-luvulta peräisin oleva alttarikaappi edustaa barokkityyliä ja siinä on kuvia Mariasta ja lapsesta sekä eräästä pyhimyksestä. Kaappi on tuotu yhdestä venetsialaisesta kirkosta ja siellä säilytettiin aikaisemmin leipää ja viiniä. Vanhin kaikista esineistä kirkossa on hiekkakivestä tehty kastemalja. Kuorissa on puinen 1400-luvulta peräisin oleva triumfikrusifiksi, joka siirrettiin 1908 historialliseen museoon Lundiin, mutta palautettiin sieltä 1974. Kirkossa sisällä on renessanssi-hautakivi 1500-luvulta, jossa on kuvattu melkein luonnollisen kokoinen luuranko, joka symboloi kaiken katoavaisuutta. Kivi on asetettu Anne Langin muistoksi, joka oli Niels Brahen leski ja Vollsjön säterin omistaja. ==Lähteet== * Vollsjö församling: Vollsjö kyrka ==Aiheesta muualla== Luokka:Sjöbon kunta Luokka:Ruotsin kivikirkot Luokka:Skånen läänin kirkot Luokka:Kirkot Lundin hiippakunnassa
Eurooppalainen taloudellinen etuyhtymä

Eurooppalainen taloudellinen etuyhtymä on vähintään kahden EU-valtiossa sijaitsevan yrityksen tai luonnollisen henkilön yhteistoimintaansa varten perustama yhtymä. Etuyhtymän lyhenne on suomeksi ETEY, ruotsiksi ja englanniksi EEIG. Etuyhtymän tarkoitus on helpottaa ja kehittää jäsentensä taloudellista toimintaa mutta ei tuottaa itselleen voittoa. Sen tarkoitus on edesauttaa valtioiden rajojen yli ulottuvaa yhteistoimintaa. Etuyhtymässä voi olla korkeintaan 500 työntekijää. Etuyhtymän kotipaikan on sijaittava EU:ssa. Etuyhtymän voi perustaa ilman pääomaa. Se ei voi ottaa vastaan sijoituksia yleisöltä. Etuyhtymän suomenkielisessä nimessä on oltava sanat eurooppalainen taloudellinen etuyhtymä tai lyhenne ETEY. Ruotsiksi vastaavat nimitykset ovat europeisk ekonomisk intressegruppering ja EEIG.Neuvoston asetus (ETY) N:o 2137/85, artikla 5, kohta a Etuyhtymää verotetaan Suomessa kuten muitakin yhtymiä. Etuyhtymä on Suomessa harvinainen. Kaupparekisterissä oli vuonna 2014 yksi eurooppalainen taloudellinen etuyhtymä (BONUS-Baltic Organisations Network for Funding Science ETEY) sekä yksi sellaisen sivuliike (Emmerce EEIG).PRH: Yritysten lukumäärät kaupparekisterissä Viitattu 11.10.2014 ==Lähteet== * Ulkomainen yhtymä ja eurooppalainen taloudellinen etuyhtymä Viitattu 11.10.2014 * Eurooppalainen taloudellinen etuyhtymä (ETEY) Neuvoston asetus (ETY) N:o 2137/85, tiivistelmä === Viitteet === Luokka:Yhtiömuodot Luokka:Verotus Suomessa
Kaikkiin neljään tuuleen

Kaikkiin neljään tuuleen on Edith Södergranin aforismeja sisältävä teos, jonka on suomentanut Hilja Mörsäri ja kustantanut Into vuonna 2013. Teokseen sisältyy ruotsiksi ja suomeksi aforismisikermät Kirjavia havaintoja (Brokiga iaktagelser, 1919) ja Ajatuksia luonnosta (Tankar om naturen, 1922) sekä Södergranin suomeksi kirjoittama mietelmällinen proosateksti, jota ei ole aiemmin julkaistu suomeksi. Lisäksi kirjassa on Södergrania käsittelevä Mörsärin kirjoitus.Into Kustannus. Viitattu 11.10.2014. Teos kuuluu Suomen aforismiyhdistyksen Pilke-julkaisusarjaan. == Julkaisuhistoria == Teoksen syntyyn vaikutti Södergranin tiukka taloustilanne. Se oli valmiina jo Ruusualttarin ilmestyessä. Kustantaja halusi kuitenkin irrottaa erikseen runot ja aforismit, ja niin ilmestyi ensin runokokoelma Tulevaisuuden varjo (Framtidens skugga, 1920) ja aforismit kokoelmana Brokiga iaktagelser. Suomeksi aforismit ilmestyvät ensi kerran tässä kokoelmassa. Ajatuksia luonnosta -osuus ilmestyi alkujaan Ultrassa.Saxell, Jani: Ihmisenparantajan tehtävä. Kiiltomato.net. Viitattu 11.10.2014. == Vastaanotto == Kiiltomato.netin arvostelussa Jani Saxell huomauttaa, että Södergran on aforismeissaan ”häkellyttävän paljas ja intiimi”, riisuu niistä ”kaiken turhan tiedon krumeluurit”. Kuitenkin hänestä tuntuu, että aforismit ovat ikään kuin keskentekoisia, ”että ollaan muistiinpanojen ja tekstiaihioiden äärellä”. Hän kiittää suomentaja Hilja Mörsärin työtä hienoksi. ==Lähteet== == Aiheesta muualla == * Helenius, Elisa: Aforismeja Raivolan sairasvuoteelta. Sylvi 14.10.2013. * Mikkola, Jaakko: Aforismeja Raivolan sairasvuoteelta. Turun sanomat 24.11.2013. Luokka:Suomalaiset aforismikokoelmat Luokka:Vuoden 2013 kirjat
Aseenit

Aseenit tai polyaseenit ovat ryhmä orgaanisia yhdisteitä ja PAH-yhdisteitä, joissa bentseenirenkaat ovat kytkeytyneet toisiinsa lineaarisesti. Pisin syntetisoitu aseeni on toistaiseksi heptaseeni. Yhdiste Kemiallinen kaava Bentseenirenkaiden lukumäärä Moolimassa CAS-numero Rakennekaava Bentseeni C6H6 1 78,11 g/mol 71-43-2 Naftaleeni C10H8 2 128,17 g/mol 91-20-3 Antraseeni C14H10 3 178,23 g/mol 120-12-7 Tetraseeni C18H12 4 228,29 g/mol 92-24-0 Pentaseeni C22H14 5 278,35 g/mol 135-48-8 Heksaseeni C26H16 6 328,41 g/mol 258-31-1 Heptaseeni C30H18 7 378,46 g/mol 258-38-8 == Katso myös == * Heliseenit == Aiheesta muualla == * IUPAC Gold Book: Acenes * En-Chi Lin, The Chemistry of Acenes and Helicenes: What can Aromaticity teach us ?, November 17, 2008 (pdf) Luokka:Aromaattiset hiilivedyt Luokka:Polymeerit
Östra Kärrstorpin kirkko

Östra Kärrstorpin kirkko () on Ruotsissa Sjöbon kunnassa sijaitseva rakennus. Se valmistui vuonna 1846 ja on tyypillinen uusklassinen rakennus. Samalla paikalla sijaitsi keskiajalla romaaninen kirkko. Kun uusi kirkko rakennettiin, niin vanhasta säästettiin torni vuoteen 1860 asti ja luultavasti vanhan kirkon kiviä käytettiin myös uuden kirkon rakentamiseen. Kirkon penkit ovat vuodelta 1914 ja alttaritaulu vuodelta 1916, molemmat ovat jugendtyylisiä. Alttaritaulu on lundilaisen Fredrik Krebsin tekemä öljyvärimaalaus, joka esittää Jeesusta ja rikasta miestä (Matteuksen evankeliumin 10. luku). Kastemalja on keskiajalta ja siinä on kuvattu kaksi legendaa. Sakaristossa on lunnebyläisen Evert Lundbergin tekemä kullattu puinen risti, joka on tehty tyrnistä ja siinä oleva Jeesus on tehty Östra Kärrstorpin pappilan akaasiapuusta. Saarnastuoli on 1600-luvulta ja siihen on kuvattu naisia ja miehiä. ==Lähteet== * Vollsjö församling: Östra Kärrstorps kyrka ==Aiheesta muualla== Luokka:Sjöbon kunta Luokka:Skånen läänin kirkot Luokka:Ruotsin kivikirkot Luokka:Kirkot Lundin hiippakunnassa
The 1975 (albumi)

The 1975 on samannimisen yhtyeen debyyttialbumi. Se julkaistiin 2. syyskuuta 2013 levymerkillä Polydor Records ja Dirty Hit. Albumi nauhoitettiin Mike Crosseyn kanssa, joka on tehnyt yhteistyötä Arctic Monkeysin kanssa. 8. syyskuuta 2013 albumi debytoi sijalle yksi Britannian albumilistalla. == Kappaleet == == Kokoonpano == * Matthew Healy – laulu, kitara, piano * Adam Hann – kitara * George Daniel – rummut * Ross MacDonald – basso == Arvostelut == * Allmusic: Allmusic review * Alternative Press: Alternative Press * Entertainment Weekly: BEntertainment Weekly * Pitchfork Media: 5.9/10Pitchfork Media * Rolling Stone: Rolling Stone == Lähteet == Luokka:The 1975:n albumit Luokka:Vuoden 2013 esikoisalbumit
Anno Domini (minisarja)

Anno Domini (; myös A.D. - Anno Domini) on italialais-ranskalais- yhdysvaltalainen minisarja vuodelta 1985. Anno Domini on 600:n minuutin mittainen, ja se on jaettu viiteen osaan. Anno Domini on genreltään historiallinen draama, ja Stuart Cooper ohjasi kaikki minisarjan osat, jotka Anthony Burgess ja Vincenzo Labella käsikirjoittivat. Minisarjan tuottivat Tarak Ben Ammar ja Vincenzo Labella. Anno Domini laadittiin Burgessin romaanin The Kingdom of the Wicked (1985) pohjalta. Minisarja kuvattiin Tunisiassa 30:n miljoonan dollarin budjetilla. Anno Domini kuuluu minisarjatrilogiaan, jonka muut minisarjat ovat Moses the Lawgiver (1974) ja Jeesus Nasaretilainen (1977). Anno Dominin ensimmäinen osa ensiesitettiin Yhdysvalloissa 31. maaliskuuta 1985. Suomessa ensimmäinen osa esitettiin 8. syyskuuta 1985. Anno Domini sai kaksi Primetime Emmy -ehdokkuutta, joista minisarja voitti yhden. Anno Domini julkaistiin DVD:nä 19. elokuuta vuonna 2013. ==Juoni== Anno Domini sijoittuu Jeesuksen kuoleman jälkeiseen aikaan, jossa seurataan Jeesuksen opetuslapsien elämiä ja seikkailuja. Minisarja seuraa myös keisareiden Tiberiuksen, Caligulan, Cladiuksen ja Neron hallitseman Rooman valtakunnan tapahtumia. ==Näyttelijät== ==Lähteet== ==Aiheesta muualla== * * * Anno Domini TCM Movie Databasessa Luokka:Yhdysvaltalaiset minisarjat Luokka:Italialaiset televisiosarjat Luokka:Ranskalaiset televisiosarjat Luokka:Romaaneihin perustuvat televisiosarjat Luokka:1980-luvun televisiosarjat Luokka:NBC:n televisio-ohjelmat
Ången kirkko

thumb|300px|Ången kirkko Ången kirkko () on Ruotsissa Ången kunnassa sijaitseva rakennus. Se on rakennettu keskiaikaisten esikuvien mukaan modernistiseen tyyliin vuosina 1957–1958 arkkitehti Johan Thomén suunnitelmien mukaan. Tuomiorovasti David Lundqvist vihki kirkon käyttöön marraskuussa 1958. Lattiat on pinnoitettu harmaalla kalkkikivellä. Myös alttaripöytä on kalkkikivestä tehty. Alttarin koristelun on tehnyt Folke Heybroek, joka on Amsterdamissa syntynyt, mutta Ruotsissa vaikuttanut taiteilija. Saarnastuoli on valettu betonista ja maalattu valkoiseksi. Urut on valmistanut Grönlunds Orgelbyggeri. Kirkon läntisessä osassa on kokoontumistilat, jonka erottaa kirkkosalista työnnettävä lasiseinä. Kellotapuli on punaiseksi maalattua puuta. Se on kaksikerroksinen ja ylimmällä tasolla on kellot. ==Lähteet== * Borgsjö-Haverö församling: Ånge kyrka == Aiheesta muualla == Luokka:Ången kunta Luokka:Ruotsin kivikirkot Luokka:Västernorrlandin läänin kirkot Luokka:Kirkot Härnösandin hiippakunnassa
Keijo Virtamo

Keijo Kalervo Virtamo (7. elokuuta 1919 Akaa – 19. marraskuuta 2021 HelsinkiKuolinilmoitus. Helsingin Sanomat 12.12.2021, s. C 17.) oli suomalainen ensyklopedisti, joka oli mukana toimittamassa ja kirjoittamassa useita laajoja tietosanakirjoja. Virtamo kirjoitti muun muassa useita artikkeleita Suomen kunnista Otavan isoon tietosanakirjaan sekä musiikista Otavan Suureen Ensyklopediaan. Virtamo syntyi Akaassa, josta perhe muutti viisi vuotta myöhemmin Keravalle. Hän tuli ylioppilaaksi Keravan yhteiskoulusta vuonna 1938 ja alkoi opiskella Helsingin yliopistossa muun muassa estetiikkaa ja musiikkitiedettä. Toinen maailmansota keskeytti opinnot. Virtamo palveli Ässärykmentissä ja Äänisen rannikkoprikaatissa. Virtamo valmistui filosofian maisteriksi sodan jälkeen vuonna 1953. Hän oli aloittanut tietosanakirjojen toimittamisen Otavassa jo vuonna 1949, ja ura siellä kesti 48 vuotta. Eläkkeelle jäätyään Virtamo työskenteli vielä vapaana toimittajana. Hän oli mukana useiden hakuteosten toimituskunnissa ja toimitti itse urheilu- ja musiikkitietosanakirjoja. Suuren yleisön tietoisuuteen Virtamo tuli 1960-luvulla tietokilpailujen kautta: Tupla tai kuitti, Viisasten kerho, Arpa on heitetty ja Naapurivisa. Virtamo asui Helsingin Länsi-Pakilassa vuodesta 1950, kunnes muutti 2010-luvun lopulla Oulunkylään. Hänen puolisonsa oli Raili Virtamo (o.s. Hirsimäki), ja heille syntyi kolme lasta. ==Teoksia== * Musiikin tietokirja: Täydennysliite. Toimittanut Keijo Virtamo. Otava 1957. * Fokus urheilu: Kertovasti kuvitettu urheilun tietosanakirja 1. Päätoimittaja Keijo Virtamo. Otava 1968. * Fokus urheilu 2. Olympiakisat. Päätoimittaja Keijo Virtamo. Otava 1970 * Otavan musiikkitieto: A–Ö. Toimittanut Keijo Virtamo. Otava 1987. * Otavan musiikkitieto: A–Ö. Uudistettu laitos. Toimittanut Keijo Virtamo. Otava 1997. ==Lähteet== Luokka:Suomalaiset toimittajat Luokka:Suomalaiset tietokirjailijat Luokka:Suomalaiset tietokilpailijat Luokka:Yli satavuotiaiksi eläneet suomalaiset Luokka:Vuonna 1919 syntyneet Luokka:Vuonna 2021 kuolleet
Kultasuikerosammal

Kultasuikerosammal (Brachythecium turgidum) on suikerosammalten sukuun kuuluva laji. Versot ovat pitkiä, suoria ja ne ovat muodoltaan liereitä. Lehdet ovat melko kapeita, niissä on poimuja ja niiden kärjet ovat karvamaisia. Kultasuikerosammal on väriltään kullankeltainen tai kullanvihreä. Sitä tavataan enimmäkseen Pohjois-Suomessa ja sitä esiintyy letoilla, tuoreissa korpimetsissä, hetteiköissä ja lähdepuroilla. == Lähteet == == Aiheesta muualla == *Luopioisten kasvisto: Kultasuikerosammal (Brachythecium turgidum) *Luomus: Kultasuikerosammal (Brachythecium turgidum) *Pinkka, Lajintuntemuksen oppimisympäristö: Kultasuikerosammal (Brachythecium turgidum) *ITIS: Brachythecium turgidum *United States Department of Agriculture (USDA): Brachythecium turgidum Luokka:Suikerosammalet (heimo)
Levottomia unia

Levottomia unia on kokoelma Edith Södergranin runoja. Runot on suomentanut alkukielestä ruotsista Uuno Kailas. Kirjaan on kirjoittanut alkulauseen Hagar Olsson, ja sen on julkaissut Tulenkantajain osakeyhtiö vuonna 1929. Näköispainoksen on julkaissut Kirja kerrallaan vuonna 2004. ==Runot== *Animaalinen hymni *Auringon noustessa *Autuus *Chimborazzolle *Ei mitään *Elämä *Elämäni, kuolemani ja kohtaloni *Ero : 1 *Ero : 2 *Erokselle *Eräs elämä *Grimace d'artiste *Hamlet *Havainto *Huolettomuus *Hyasintti : II *Hämärä *Ihmeellinen meri *Ilmestyskirjan henki *Jumala on kaikkialla *Jumalat tulevat *Kaikki metsän kai'ut *Kaikkiin neljään tuuleen *Kaunein jumala *Kiertotähdet *Kruununi on liian raskas *Kärsimyksen kalkki *Lapsuuteni puut *Laulu vuorella *Levottomia unia *Luojat *Lyyrani *Maa jota ei ole *Marraskuun aamu *Materialismia *Mennyttä *Metsän hämärä *Metsän vaalea tytär *Minun sieluni *Minä *Minä näin puun *Muotokuva *Mustaa tai valkoista *Mustalainen *Mysteerio *Neidon kuolema *Nietzschen haudalla *Oi taivaan kirkkautta *Olemisen riemu *Olenko valehtelija? *Orfeus *Pohjolan kevät *Prinsessa *Päätös *Rakkaus *Ruusualttari *Sairaita päiviä *Sarastus *Sataa, sataa *Satulinnani *Sisar *Sureva puutarha *Suuri puutarha *Syksy *Syksyllä *Tantalos, täytä maljasi *Tulevaisuuden kulkue *Tulevaisuuden varjo *Tulo Hadekseen *Tuska *Työaseen valitus : 2 *Tähdet *Vaarallisia unia *Vanha valtias *Verkko *Yksinäisyys *Yöllinen madonna == Aiheesta muualla == * Edith Södergran Teos on ladattavissa Projekti Lönnrotista Uuno Kailaan suomennoksena. Luokka:Suomalaiset runokokoelmat Luokka:Vuoden 1926 kirjat
Purosuikerosammal

Purosuikerosammal (Brachythecium rivulare) on suikerosammalten sukuun kuuluva laji. Lehdissä on poimuja, pitkiä johteita ja leveät tyvet. Verso on pitkä, suora ja siinä on sulkamaisia haaroja. Kasvusto kasvaa maata myöten ja saattaa muodostua vetisellä kasvupaikalla luutamaiseksi. Kasvuston väri on joko kirkkaanvihreä tai kellanruskea. Purosuikerosammalta esiintyy lähteillä ja lähdehetteiköissä. == Lähteet == == Aiheesta muualla == *Luopioisten kasvisto: Purosuikerosammal (Brachythecium rivulare) *Luomus: Purosuikerosammal (Brachythecium rivulare) *Pinkka, Lajintuntemuksen oppimisympäristö: Purosuikerosammal (Brachythecium rivulare) *ITIS: Brachythecium rivulare *United States Department of Agriculture (USDA): Brachythecium rivulare Luokka:Suikerosammalet (heimo)
Karl Gustaf Wivolin

Karl Gustaf Wivolin (22. maaliskuuta 1822 Halikko – 7. tammikuuta 1883 Viipuri) oli suomalainen rehtori, kirkkoherra ja suomentaja. Wivolinin vanhemmat olivat varanimismies Elias Wivolin (k. 1846) ja Eva Forsström. Hän kävi Turun triviaalikoulua ja pääsi ylioppilaaksi Helsingissä 1843. Wivolin valmistui Helsingin yliopistosta filosofian kandidaatiksi 1848 ja maisteriksi 1850. Papiksi hänet vihittiin Turun hiippakunnassa 1870. Wivolin toimi Turun yläalkeiskoulun vt. opettajana vuodesta 1849 ja Uudenkaupungin ala- alkeiskoulussa rehtorina vuodesta 1852 ja vt. laulunopettajana vuodesta 1862. Papiksi vihkimisen jälkeen hän oli Pyhtään kirkkoherrana vuodesta 1874 ja Jääsken kirkkoherrana vuodesta 1879 (astui virkaan 1882). Wivolin perusti Uudessakaupungissa rehtorina ollessaan yhdessä kappalainen J. J. Korsmanin kanssa vuonna 1861 Uudenkaupungin kirjaston. Wivolin oli naimisissa 1849–1874 Gustava Sjöbergin (k. 1874) kanssa ja vuodesta 1881 Eva Elise Lindholmin kanssa. == Teoksia == * Luvun-laskun oppikirja, koulujen tarpeeksi. Wilén, Turku 1859, 4. parannettu ja kuvilla lisätty painos 1876, 5. painos 1880, 6. painos 1884, 7. kor. painos 1890, 8. painos 1894 == Suomennoksia == * Th. Bauer : Luontokappalten kovasta menettämisestä varoitus, annettu nuorukaisille. G. W. Wilén, Turku 1849 * Kyttyrä-selkäinen tahi Työn voima : porvarillinen näytelmä neljässä näytöksessä ; saksan kielestä suom. K. K. W:n. Söderström, Porvoo 1864 (Kirja Project Gutenbergissä) == Lähteet == * Luettu 11.10.2014. * Historiaviikko Uudenkaupungin kirjastossa, Kalantiväylä 3.2.2011 Luokka:Suomen evankelis-luterilaisen kirkon papit Luokka:Suomalaiset opettajat Luokka:Suomentajat Luokka:Vuonna 1822 syntyneet Luokka:Vuonna 1883 kuolleet
Hammarberg

Hammarberg on sukunimi, jota tavataan muun muassa Suomessa ja Ruotsissa. Tunnettuja nimenkantajia ovat: * Anna Hammarberg (s. 1980), suomalainen koripalloilija * Antti Hammarberg (taiteilijanimi Irwin Goodman) (1943–1991), suomalainen laulaja * Kirsti Hammarberg (s. 1915), suomalainen oopperalaulaja * Mauritz Hammarberg (1871–1947), ruotsalainen puutarha-arkkitehti * Thomas Hammarberg (s. 1942), ruotsalainen diplomaatti ja ihmisoikeusaktivisti.
Metsäsuikerosammal

Metsäsuikerosammal (Sciuro-hypnum curtum) on metsäsuikerosammalten (Sciuro- hypnum) sukuun kuuluva lehtisammallaji. Verso on litteä, hajanaisesti haarova ja siinä on juurtumahapsia. Lehdet ovat soikeat, siirottavat ja niiden reuna on hieman hampainen. Kasvusto on mattomainen ja maanmyötäinen. Metsäsuikerosammalta esiintyy tuoreilla ja lehtomaisilla kankailla ja korpimetsien mättäillä. == Lähteet == == Aiheesta muualla == *Luopioisten kasvisto: Metsäsuikerosammal (Sciuro-hypnum curtum) Luokka:Suikerosammalet (heimo)
4-dimetyyliaminopyridiini

4-dimetyyliaminopyridiini eli DMAP (C7H10N2) on heterosyklinen pyridiinijohdannaisiin kuuluva orgaaninen yhdiste. Yhdistettä käytetään nukleofiilisena katalyyttinä orgaanisen kemian synteeseissä. ==Ominaisuudet== Huoneenlämpötilassa 4-dimetyyliaminopyridiini on valkoista kiteistä ainetta. Yhdiste liukenee hieman veteen ja muodostuva liuos on hieman emäksinen. 4-dimetyyliaminopyridiini on heikko emäs ja sen pKa-arvo on 9,5. Aine liukenee useisiin orgaanisiin liuottimiin kuten metanoliin, etanoliin, asetoniin, etyyliasetaattiin ja dikloorimetaaniin.Alfred Hassner: 4-Dimethylaminopyridine, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 11.10.2014 ==Valmistus ja käyttö== Teollisessa mittakaavassa 4-dimetyyliaminopyridiiniä valmistetaan lähtemällä pyridiinistä, joka reagoi tionyylikloridin vaikutuksesta muodostaen 4-pyridyylipyridiinikationin. Tämä kationi reagoi joko dimetyyliamiinin tai dimetyyliformamidin kanssa muodostaen 4-dimetyyliaminopyridiiniä. Muita tapoja valmistaa ainetta ovat 2-vinyylipyridiinin ja 4-syanopyridiinin välinen reaktio ja sitä seuraava emäksinen hydrolyysi, 4-pyridonin ja heksametyylifosforiamidin välinen reaktio sekä 4-substituoidun pyridiinijohdannaisen reaktio dimetyyliformamidin kanssa. : 4-dimetyyliaminopyridiiniä käytetään erityisesti katalyyttinä esteröintireaktioissa yhdessä disykloheksyylikarbodi-imidin kanssa. Erityisesti reaktio soveltuu tertiääristen estereiden ja steerisesti estyneiden fenolien esteröintiin sekä markosyklisten laktonien synteeseihin. Yhdistettä käytetään katalyyttinä myös amidien valmistamiseen amiineista ja karboksyylihapoista, alkyloinneissa, Baylis–Hillman-reaktiossa, toisiintumisissa, Dakin–West-reaktiossa ja alkoholien silyloinneissa ja trityloinneissa. ==Lähteet== Luokka:Aromaattiset yhdisteet Luokka:Pyridiinit
Möttölä

Möttölä on seuraavien suomalaisten henkilöiden sukunimi: * Hanno Möttölä (s. 1976), koripalloilija ja koripallovalmentaja * Juho Möttölä (1831–1905), maanviljelijä ja valtiopäivämies * Matias Möttölä (s. 1973), rahastoanalyytikko, toimittaja ja tietokirjailija, Hanno Möttölän veli
Bifröstin yliopisto

Bifröstin yliopisto on yksityinen, itsenäinen ja epäkaupallinen yliopisto, joka sijaitsee Islannissa 30 kilometriä Borgarnesista ja 110 kilometriä Reykjavíkista pohjoiseen. Alun perin yliopisto perustettiin toisen asteen kouluksi Reykjavíkiin vuonna 1918 nimellä Samvinnuskólinn ja vasta vuonna 1955 yliopisto muutti nykyiseen sijaintipaikkaansa Borgarfjörðurin seudulle. 1980–1990-luvuilla oppilaitos alkoi muuntamaan muotoaan yliopistoksi. Vuonna 2006 oppilaitoksen nimi muutettiin Bifröstin kauppakoulusta Bifröstin yliopistoksi. Bifröstin yliopisto saa 40 prosenttia tuloistaan Islannin valtiolta, 40 prosenttia lukukausimaksuista ja loput 20 prosenttia tulevat muista lähteistä. Bifröstistä valmistuneisiin kuuluu muun muassa merkittäviä islantilaisia yrittäjiä, johtajia ja poliitikkoja. ==Yksiköt== Bifröstin yliopisto on jaettu kolmeen eri yksikköön: *Kauppatieteellinen tiedekunta *Oikeustieteellinen tiedekunta *Yhteiskuntatieteellinen tiedekunta ==Lähteet== Luokka:Islannin yliopistot
Mottola

Mottola on kunta ja kaupunki Taranton maakunnassa Apulian alueella kaakkoisessa Italiassa. Kunnan talous perustuu pääasiassa maatalouteen ja elintarviketuotantoon mukaan lukien oliivit, viini, sitrushedelmät ja vihannekset. Myös matkailua ja puusepänteollisuutta on pyritty kehittämään. ==Lähteet== Luokka:Taranton maakunnan kunnat
Mottola (täsmennyssivu)

Mottola voi viitata seuraaviin: ==Paikannimi== * Mottola, kunta ja kaupunki Taranton maakunnassa Italiassa ==Sukunimi== * Angelo Mottola (1935–2014), italialainen roomalaiskatolinen arkkipiispa ja kirkon diplomaatti * Greg Mottola (s. 1964), yhdysvaltalainen elokuva- ja televisio-ohjaaja * Tommy Mottola (s. 1949), yhdysvaltalainen musiikkivaikuttaja ==Katso myös== * Möttölä